
זבחים לה ע"ב



טקסט הדף מנוקד



הָא חִישֵּׁב בָּאֵימוּרִין נִתְפַּגְּלוּ אֵימוּרִין עַצְמָן


תָּא שְׁמַע פָּרִים הַנִּשְׂרָפִים וּשְׂעִירִים הַנִּשְׂרָפִים מוֹעֲלִין בָּהֶן מִשֶּׁהוּקְדְּשׁוּ נִשְׁחֲטוּ הוּכְשְׁרוּ לִיפָּסֵל בִּטְבוּל יוֹם וּבִמְחוּסַּר כִּיפּוּרִים וּבְלִינָה


מַאי לָאו לִינַת בָּשָׂר וּשְׁמַע מִינַּהּ מִגּוֹ דְּפָסְלָה בְּלִינָה פָּסְלָה בָּהּ מַחְשָׁבָה


לָא לִינַת אֵימוּרִים הָא מִדְּקָתָנֵי סֵיפָא כּוּלָּן מוֹעֲלִין בָּהֶן עַל בֵּית הַדֶּשֶׁן עַד שֶׁיּוּתַּךְ הַבָּשָׂר מִכְּלָל דְּרֵישָׁא לִינַת בָּשָׂר מִידֵּי אִירְיָא הָא כִּדְאִיתַהּ וְהָא כִּדְאִיתַהּ רֵישָׁא אֵימוּרִים וְסֵיפָא בָּשָׂר


מוֹתֵיב (רָבָא) [רַבָּה] וְאֵלּוּ שֶׁאֵין מְפַגְּלִין וְאֵין מִתְפַּגְּלִין צֶמֶר שֶׁבְּרָאשֵׁי כְבָשִׂים וּשְׂעַר שֶׁבִּזְקַן תְּיָישִׁים וְהָעוֹר וְהָרוֹטֶב וְהַקֵּיפֶה וְהָאָלָל וְהַמּוּרְאָה וְהָעֲצָמוֹת וְהַגִּידִין וְהַקְּרָנַיִם וְהַטְּלָפַיִם וְהַשְּׁלִיל וְהַשִּׁילְיָא וַחֲלֵב הַמּוּקְדָּשִׁין וּבֵיצֵי תוֹרִין


[כּוּלָּן] לֹא מְפַגְּלִין וְלֹא מִתְפַּגְּלִין וְאֵין חַיָּיבִין עֲלֵיהֶן מִשּׁוּם פִּיגּוּל נוֹתָר וְטָמֵא וְהַמַּעֲלֶה מֵהֶן בַּחוּץ פָּטוּר


מַאי לָאו לֹא מְפַגְּלִין הַזֶּבַח וְלֹא מִתְפַּגְּלִין מֵחֲמַת זֶבַח


לָא לֹא מְפַגְּלִין אֶת הַזֶּבַח וְלֹא מִתְפַּגְּלִין מֵחֲמַת עַצְמָן אִי הָכִי הָא דְּקָתָנֵי סֵיפָא כּוּלָּן לֹא מְפַגְּלִין וְלֹא מִתְפַּגְּלִין הָא תּוּ לְמָה לִי


וְלִיטַעְמָ(י)ךְ אֵין חַיָּיבִין עָלָיו מִשּׁוּם פִּיגּוּל הָא תּוּ לְמָה לִי אֶלָּא אַיְּידֵי דְבָעֵי לְמִיתְנָא נוֹתָר וְטָמֵא תְּנָא פִּיגּוּל


הָכָא נָמֵי אַיְּידֵי דְבָעֵי לְמִיתְנֵי הַמַּעֲלֶה מֵהֶן בַּחוּץ תְּנָא נָמֵי וְכוּלָּן לֹא מְפַגְּלִין וְלֹא מִתְפַּגְּלִין


רָבָא אָמַר אַף אֲנַן נָמֵי תְּנֵינָא הַשּׁוֹחֵט אֶת הַמּוּקְדָּשִׁים לֶאֱכוֹל שְׁלִיל אוֹ שִׁילְיָא בַּחוּץ לֹא פִּיגֵּל וְהַמּוֹלֵק אֶת הַתּוֹרִים לֶאֱכוֹל בֵּיצֵיהֶם בַּחוּץ לֹא פִּיגֵּל


וַהֲדַר תָּנֵי חֲלֵב הַמּוּקְדָּשִׁין וּבֵיצֵי תוֹרִים אֵין חַיָּיב עֲלֵיהֶן מִשּׁוּם פִּיגּוּל נוֹתָר וְטָמֵא הָא שְׁלִיל וְשִׁילְיָא חַיָּיבִים


אֶלָּא לָאו שְׁמַע מִינַּהּ כָּאן מֵחֲמַת הַזֶּבַח כָּאן מֵחֲמַת עַצְמָן שְׁמַע מִינַּהּ


תְּנַן הָתָם וּבַעֲלֵי מוּמִין רַבִּי עֲקִיבָא מַכְשִׁיר בְּבַעֲלֵי מוּמִים


אָמַר רַבִּי חִיָּיא בַּר אַבָּא אָמַר רַבִּי יוֹחָנָן לֹא הִכְשִׁיר רַבִּי עֲקִיבָא אֶלָּא בְּדוּקִּין שֶׁבָּעַיִן הוֹאִיל וּכְשֵׁירִים בְּעוֹפוֹת וְהוּא שֶׁקָּדַם הֶקְדֵּישָׁהּ אֶת מוּמָהּ


אָמַר רַבִּי חִיָּיא בַּר אַבָּא וּמוֹדֶה רַבִּי עֲקִיבָא בְּעוֹלַת נְקֵבָה דִּכְמַאן דִּקְדַם מוּמָהּ לְהֶקְדֵּישָׁהּ דָּמֵי


מֵתִיב רַבִּי זֵירָא הַמַּעֲלֶה מֵהֶן בַּחוּץ פָּטוּר הָא מֵאִימָּן חַיָּיב וְהֵיכִי מַשְׁכַּחַתְּ לַהּ בְּעוֹלַת נְקֵבָה


אִי אָמְרַתְּ בִּשְׁלָמָא קָסָבַר רַבִּי עֲקִיבָא עוֹלַת נְקֵבָה אִם עָלְתָה לֹא תֵּרֵד הָא מַנִּי רַבִּי עֲקִיבָא הִיא אֶלָּא אִי אָמְרַתְּ אִם עָלְתָה תֵּרֵד הָא מַנִּי


אֵימָא הַמַּעֲלֶה מֵהֶן בַּחוּץ פָּטוּר הָא מֵאֵימוּרֵי אִימָּן חַיָּיב


וְהָא מֵהֶן קָתָנֵי וְאִימָּן דּוּמְיָא דִּידְהוּ אֶלָּא אֵימָא הַמַּעֲלֶה מֵאֵימוּרֵיהֶן בַּחוּץ פָּטוּר הָא מֵאֵימוּרֵי אִימָּן חַיָּיב


מַתְנִי' שְׁחָטוֹ עַל מְנָת לְהַנִּיחַ אֶת דָּמוֹ אוֹ אֵימוּרָיו לְמָחָר אוֹ לְהוֹצִיאָן לַחוּץ רַבִּי יְהוּדָה פּוֹסֵל וַחֲכָמִים מַכְשִׁירִין עַל מְנָת לִיתְּנָן עַל גַּבֵּי הַכֶּבֶשׁ שֶׁלֹּא כְּנֶגֶד הַיְסוֹד וְלִיתֵּן אֶת הַנִּיתָּנִים לְמַעְלָן לְמַטָּה וְאֶת הַנִּיתָּנִים לְמַטָּה לְמַעְלָן וְאֶת הַנִּיתָּנִים

	אימורין עצמן. יותרת הכבד והכליות אבל לא בשר שאין מתפגל בדבר שהוא גופו זבח אלא דבר המפגל דכיון דלא חשיב אכילה לענין פיגול לא חשיב נמי אכילה לענין איפגולי: הוכשרו. נתקנו לקבוע פסולין הללו: בטבול יום ובמחוסר כיפורים. אם נגעו בהן: מדפסלה לינה. פסלה נמי מחשבת לינה: מאי לאו לינת בשר. קתני שאם לן נפסל וה''ה למחשבת לינה שפוסלת בבשר ונהי נמי דהיכא דחישב אבשר עצמו לא תדוק מינה דהא מחשבה בדבר שדרכו לאכול בעי וברייתא לעיל נמי תניא בהדיא ושוין שאם חישב לאכול פרים לא עשה כלום אפילו לפסול מיהו הא דייקינן מינה דמחשבת לינת אימורים מפגלת הבשר כרבי אלעזר: לא לינת אימורים. דקתני דפסלה האימורים נפסלים בלינה קתני ודכוותה פשוט מינה דמחשבת לינת אימורים מפגלת באימורין: עד שיתיך את הבשר. גרסינן במס' מעילה ול''ג משיותך דא''כ הוה ליה דבר שנעשית מצותו ואין מועלין בו אבל עד שיתיך דאכתי אית בהו צורך עבודת גבוה קרי בהו מקדשי ה': ולא מתפגלין. לקמיה מפרש ליה: צמר שבראשי כבשים ושער שבזקן תישים. איצטריך לאשמועינן דלא מהניא מחשבה בהו משום דעור הראש קרב עם הראש שאינו בכלל הפשט כדתניא בהשוחט (חולין דף כז.) מנין לרבות הראש שכבר הותז ומהניא ביה מחשבת הקטרה בהנך מיהא לא מהניא מחשבה אם חישב להקטיר למחר דלאו דרכו להקטיר הוא דגבי אם עלו ירדו קא תני להו בפ' המזבח (לקמן דף פה:): והמוראה. של עוף והאלל של בהמה והעובר ל''ג דהיינו שליל: וחלב המוקדשין. חלב שבדדי נקבה: הכי גרסי' לברייתא הכא ובתוספתא כך שנוייה כולן לא מפגלין ולא מתפגלין ואין חייבין עליהן משום פיגול נותר וטמא והמעלה מהן בחוץ פטור ה''ג לגירסא דגמ' מאי לאו לא מפגלין את הזבח ולא מתפגלין מחמת הזבח לא לא מפגלין את הזבח ולא מתפגלים מחמת עצמן אי הכי הא דקתני סיפא כולן לא מפגלים ולא מתפגלין הא תו למה לי וליטעמיך אין חייבין עליהן משום פיגול תו למה לי אלא איידי דבעי למיתני נותר וטמא תנא פגול ה''נ איידי דבעי למיתני המעלה מהן כו'. אין חייבין עליהן משום פיגול אם חישב בזבח פיגול ואכל מאלו והמעלה מהן בחוץ פטור דאין ראויין לפתח אהל מועד [וה''פ] מאי לאו אין מפגלין את הזבח אם זרק ע''מ לאכול או להקטיר מאלו חוץ לזמנם הזבח כשר: ולא מתפגלין מחמת הזבח. אם חישב לאכול מבשר הזבח או להקטיר (מחמת) אימורין חוץ לזמנו ולא נתפגלו אלו ליענש באכילתו כרת ותיובתא דר''א דהכא שליל ומוראה תנן: מחמת עצמן. אם זרק ע''מ לאכול לאלו חוץ לזמנו אין מתפגלין שאין מחשבתו מחשבה: הא תו למה לי. לאו לאיתויי דאף מחמת זבח אין מתפגלין: וליטעמיך אין חייבין עליהם משום פיגול. פעם שלישית למה לי למיתני הא מאי תיתי לאשמועינן לדידך אלא על כרחך משנה לאו דוקא אלא אגררא דטמא ונותר נסבה לרבי אלעזר נמי משנה שניה לא תיקשי דאגררא דהמעלה מהן בחוץ נסבה: אף אנן נמי תנינא. כרבי אלעזר דשליל ושיליא מתפגלין ולא מפגלין: לא פיגל. משמע לא את עצמן ולא את הזבח: הא שליל ושיליא חייבין. עליהן משום פיגול אלמא מתורת מפגל אפקעינהו מתורת מתפגל לא אפקעינהו: מחמת זבח. מתפגלין מחמת מחשבת עצמן לא מתפגלין: תנן התם. גבי אם עלו לא ירדו בפרק המזבח: מכשיר. אם עלו שלא ירדו: וכשרין בעופות. לכתחילה שאין פוסל בהן אלא חסרון אבר כגון יבש גפה נסמית עינה (ויצאת) או נקטעה רגלה משום הקריבהו נא לפחתך כדמפרש בבכורות: דוקין. טיילא בלע''ז לשון או דק (ויקרא כא) כמו הנוטה כדוק (ישעיהו מ) [אבל] דוקין שבעין לא פסלי בהו ואע''ג דמום גמור הוא לא נאמרו מומין אלא בבהמה דכתיב תמים זכר בבקר בכשבים ובעזים (ויקרא כב) מיניה דרשי' (מנחות דף כה.) תמות וזכרות בבהמה ואין תמות וזכרות בעופות הואיל וכשרין בעופות לכתחלה בבהמה אם עלו לא ירדו: והוא שקדם הקדשן את מומן. אבל קדם מומן את הקדשן לא חלה עליהן קדושת מזבח מעולם אלא קדושת דמים ואין המזבח מקדש פסולין אלא שנראו לו כדמפרש בפ' המזבח: ומודה ר''ע בעולת בהמה נקבה. שתרד ואע''פ שכשרה בעופות לכתחילה מ''ט דכמאן דקדם מומה להקדישה הוא שאין לך מום בעולה גדול מזה דכל עולה זכר הוא: המעלה מהן בחוץ. בברייתא דלעיל תנן לה וקתני בה שליל ומעלה מהן משמע מבשרו פטור דלאו גופיה דזיבחא הוא ולא חזי להקרבה כדתניא בבהמה המקשה (חולין דף עה.) מה יותרת כבד וכליות האמורים באשם מוצא מכלל שליל אף כל מוצא מכלל שליל: הא מבשר אימן חייב: והיכי משכחת לה בעולת נקבה. דאילו בשלמים המעלה מבשר בחוץ פטור דלא מתקבל בפנים הוא כדתנן בפרק בתרא (לקמן דף קיב:) המעלה מבשר חטאת כו': הא מני ר''ע היא. דכיון דבפנים אם עלתה לא תרד מיחייב עלה בחוץ: הכי גרסינן אימא המעלה מהן בחוץ פטור הא מאימורי אימן חייב והא מהן קתני ואימן דומיא דידהו אימא המעלה מאימוריהן בחוץ פטור הא מאימורי אימן חייב. לא תימא הא מאימן חייב אלא אימא הא אימורי אימן חייב ובשלמים או בחטאת עסקינן שבאין נקבות: והא מהן קתני. דמשמע מבשרן ואימן דומיא דידהו ודייקינן מינה הא מאימן חייב ע''כ דומיא דידה דייקינן מן הבשר ע''כ בעולה קאי: מתני' רבי יהודה פוסל. אף על פי שאין כאן לא אכילה ולא הקטרה ובגמרא מפרש טעמא: שלא כנגד היסוד. או על המזבח שלא כנגד היסוד:




תוספות




	וש''מ מיגו דפסלה בה לינה פסלה בה מחשבה. תימה דלישני כדמשני לקמן פרק טבול יום (דף קד:) דלמא מחשבה לא פסלה לינה פסלה וי''ל משום דלא בעי למפשט הא דבעי ר' ירמיה פ' טבול יום לינה מהו שתועיל בפרים הנשרפים ועוד י''ל דקסבר הש''ס דאי לינה מועלת מועיל פיגול לענין דאם פיגל באימורים פיגל הבשר לכל הפחות: לאכול שליל או שיליא בחוץ לא פיגל. הוא הדין למחר: הא שליל ושליא חייבין אלא ש''מ כאן מחמת זבח כו'. וא''ת אכתי נותר וטמא קשיא דמשמע הכא (דוקא) [דיוקא] דאשליל ושיליא חייבין משום נותר וטמא וברייתא דלעיל קתני ואין חייבין עליהם משום פיגול ונותר וטמא וי''ל דלעולם אין חייבין אשליל ושיליא משום נותר וטמא והאי (דשירייה) [דשיירינהו] משום פיגול: אלא בדוקין שבעין הואיל וכשרים בעופות. לאו דוקא דוקין שבעין דה''ה שאר מומין שאינן מחוסרי אבר כדאמר בפרק קמא דקדושין (דף כד:) דוקא יבש גפה ונסמית עינה אי נמי שאר מומין פסלי מדרבנן ומה שפי' בקונטרס דמחוסר אבר פסול בעוף משום הקריבהו נא לפחתך בחנם פירש דבהדיא דריש לה בקדושין (ג''ז שם) מדכתיב מן העוף ולא כל העוף:




רש"ש

תד"ה וש"מ. תימה כו'. ול"נ משום דסמיך אסיפא הוזה דמם ח"ע משום פיגול וס"ד דאבשר נמי קאי כמו הרישא דקאי עליה כדקאמר מ"ל לינת בשר. עי' בר"פ אלו נערות תד"ה נערה:





הגהות יעב"ץ

רש"י ד"ה תנן וכו' נסמית עינה ויצאת. נמחק תיבת ויצאת:





צאן קדשים

גמרא וביצי תורין כולן לא כו' כצ״ל:


שם דקתני סיפא כולן לא מפגלין כו' כצ״ל:


שם כאן מחמת הזבח כו'. והא דמשני על ברייתא דלעיל דתני שליל ושליא וחלב המוקדשים וביצי תורין לא מפגלין את הזבח ולא מתפגלין מחמת עצמן פירושו דמתפגלים מחמת הזבח לא איירי הך תנא ולא בא לאשמעינן אלא דאין מפגלים את הזבח ולא כו' אבל מחמת הזבח יש חילוק דשליל ושליא מתפגלים מחמת הזבח וחלב המוקדשים וביצי תורין אפילו מחמת הזבח אינן מתפגלים:


רש"י ד״ה אימורים כו' שהוא גופא של זבח כו' כצ״ל:


ד״ה בטבול יום כו' כהן הס״ד:


ד״ה מאי לאו כו' דחישב אבשר עצמו כו׳ כצ״ל:


בא״ד אלעזר הס״ד וכצ״ל:


ד״ה לא לינת אימורים הא דקתני דפסלה כו׳ כצ״ל:


ד״ה הכי גרסינן כו׳ מפגל את הזבח כו׳ כצ״ל:


ד״ה מאי לאו כו׳ או להקטיר מקצת אימורים חוץ לזמנו לא נתפגלו כו׳ כצ״ל. ובד״ח נדפס נ״א ואינו מן הצורך:


ד״ה וליטעמך כו׳ הא הני תרתי כו׳ כצ״ל:


ד״ה לא פיגל כו׳ הזבח הס״ד:


ד״ה מכשיר כו׳ ירדו הס״ד:


ד״ה ומודה ר״ע וכו׳ זכר הוא הס״ד:


תוס׳ ד״ה הא שליל כו׳ דמשמע הכא דאשליל כו׳ כצ״ל:


ד״ה אלא בדוקין כו׳ בחנם פירש דבהדיא דריש לה כו׳. ולענ״ד נראה דרש״י פירש הכי אפילו למ״ד בחולין דף כ״ב ע״ב דמן התורים ומן בני היונה אתי למעוטי תחלת הציהוב שבזה ובזה פסולים ולא למעוטי נרבע ונעבד וא״כ לר״ע דאית ליה נרבע בעופות כדמוכח לקמן דף פ״ה ע״ב ע״כ מנ״ל כדהקשו תוספת לקמן אלא ע״כ יליף מדכתיב מן העוף ולא כל העוף ומ״ה מפרש רש״י דמחוסר אבר פסול משום הקריבהו נא לפחתך נ״ל וברור הוא. ועיין שם במסכת חולין דף כ״ג ע״א בתוספת ד״ה תמות כו׳ מה שהקשו שם:

חק נתן

וש״מ מיגו דפסלא וכו׳ תימא וכו׳ וי״ל משום דלא בעי למיפשט וכו׳ ר"ל דאה״נ דה״מ למדחי ליה דילמא מחשבה לא פסלה לינה פסלה אלא אי הוה דחי ליה הוה פשיט בעיא דר״א דלינה מועלת בפרים הנשרפין ולכך דחי ליה לא לינת אימורים וק״ל:


ד״ה הא שליל וכו׳ וא"ת אכתי נותר וטמא קשיא וכו׳ וי"ל דלעולם אין חייבין אשליל ושליא משום נותר וטמא והאי דשייריה משום פיגול עכ״ל ר״ל דלעולם אין חייבין אשליל ושליא משום נותר וטמא כדקתני ברייתא דלעיל והא דלא תני במתני׳ שליל ושליא בהדי חלב המוקדשין וביצי תורין דאין חייבין עליהן משום נותר וטמא משום דקתני נמי דאין חייבין עליהם משום פיגול לכך שיירי לשליל ושליא משום דמפגלין מחמת הזבח ולעולם דאין חייבין נמי על השליל והשליא משום נותר וטמא אבל קשה דכבר הוכיחו התוס׳ לעיל מפ׳ כיצד מערימין דשייך נותר בשליל וכן פסק הרמב״ם ז״ל בפי"ח מהלכות פסולי המוקדשין דין כ״ג דאם אכל מן השליל או מן השליא חייב משום נותר וטמא ע״ש לכך נ״ל דט"ס נפל בדברי התוס׳ הכא וצ״ל וי״ל דלעולם חייבין אשליל ושליא משום נותר וטמא והאי דערביה משום פגול כצ״ל נ"ל ור״ל דלעולם חייבין אשליל ושיליא משום נותר וטמא כדמשמע ממתני׳ והאי דערביה בברייתא עם הנך אחריני דאין חייבין עליהם נמי משום נותר וטמא משום פיגול הוא דערביה לבד משום דדמי להו דאין מתפגל מחמת עצמו ולא משום נותר וטמא והשתא הא דקתני אין חייבין עליהם משום פגול קאי אכולהו אפילו אשליל ושליא אבל הא דקתני ואין חייבין עליהם משום נותר וטמא לא קאי אלא אשארא ודוק נ״ל:

ברכת הזבח

הגהות


גמרא לא מפגלין את הזבח כו׳ אף אנן כו׳ שליל או שיליא בחוץ כו׳ כצ״ל:


תנן התם ובעלי מומין כו׳ (מיימוני פ״ג מה׳ פסוה״מ):


רש״י ד״ה אימורים עצמם כו׳ והכליות אבל לא בשר כו׳ (כצ״ל נ״ל):


ד״ה הוכשרו נתקנו (ס״א נתקנו לידי פסולים) נתקנו לקבוע הללו כו׳ כצ״ל:


ד״ה בטבול יום כו׳ בבשר ונהי נמי כו׳ הד״א:


ד״ה עד שיתיך כו׳ מקדשי ה׳ הס״ד:


ד״ה צמר שבראשו כו׳ דעור הראש קרב עם כו׳ בהשוחט מנין לרבות כו׳ בפ׳ המזבח הד״א והס״ד:


ד״ה המוראה כו׳ שבדדי נקבה כצ״ל:


ד״ה אלא איירי כו׳ המעלה מהם כו׳ הס״ד:


ד״ה אין חייבים כו׳ ואכל מאלו הס״ד:


ד״ה והמעלה מהן בחוץ כו׳ הד״א:


ד״ה מאי לאו כו׳ שליל ומוראה תנן הס״ד:


ד״ה מחמת עצמן כו׳ מחשבה הס״ד:


ד״ה ולטעמיך כו׳ בחוץ נסבה הס״ד:


ד״ה אף אנן כו׳ ולא מפגלין הס״ד:


ד״ה מחמת כו׳ מתפגלים הס״ד:


ד״ה תנן התם כו׳ בפ׳ המזבח הס״ד:


ד״ה מכשיר אם עלו כו׳ כדמפ׳ בבכורות אבל דוקין כו׳ (והד״א ומיניה דרשינן כו׳ וזכרות בעופות כו׳ לא ירדו הס״ד:


ד״ה בדוקין דוקין כו׳:


ד״ה ומודה כו׳ דכל עולה זכר הוא הס״ד:


תוס׳ ד״ה וש״מ מיגו כו׳ דקסבר התלמוד דאי לינה מועלת כו׳ דאם פיגל באימורים ולקמן מיירי בפיגל בבשר הנשרפים ק״ל):


ד״ה פיגל הבשר לכל הפחות כצ״ל והס"ד:


ד״ה לאכול שליל כו׳ ה״ה למחר הס״ד:


ד״ה הא שליל ושליל כו׳ וטמא והאי דשייריה משום פיגול כצ״ל והס״ד:


ד״ה אלא בדוקין כו׳ ולא כל העוף:


מתניתן שחטו ע״מ להניח כו׳ (מיימוני פרק ג׳ מהלכות פסוה״מ):


רש״י ד״ה אימא כו׳ חייב והא מהן כו׳ דידהו אימא המעלה כו׳ אימן חייב הס״ד:


ד״ה ל״ת כו׳ שבאים נקבות הס״ד:

פנים מאירות

גמרא אלא לאו ש"מ כאן מחמת הזבח כאן מחמת עצמן י"ל דהכא מסיק דחלב המוקדשין וביצי תורין לא מתפגלין מחמת הזבח וברייתא לעיל דקתני נמי ביצי תורין וחלב דלא מתפגלין מחמת עצמן אבל מחמת הזבח מתפגלין ואי פירושו דלא מתפגלין אף מחמת הזבח והתם קתני שליל א"כ קשה ברייתא אמתני׳ ועוד קשיא היכי אסיק אדעתיה לכתחילה לתרץ לא מפגלין ולא מתפגלין מחמת עצמן אבל מחמת הזבח מפגלין והא תני הכא עצמות ואלל של בהמה ועור ורוטב והכא במתני׳ מוכח דעל אלו אין חייבין עליהם משום פיגול אפילו מחמת הזבח מדקתני הכא כשר ואין חייבים עליהם בבא אחת ושליל בבא אחרת ויש לישב כל מה שאין ראוי לאכילה ואין גופיה דזביחה אמרינן לא מפגל ומתפגל אף מחמת הזבח אלא דהמקשה היה סבר כיון דכייל שליל ושליא נמי בהאי בבא אף דעובר ירך אמו מ"מ לא מתפגל מחמת הזבח ותירץ לו דלכך כייל שליל ושליא דבדידהו נמי מצינו מפגל ומתפגל דהיינו מחמת עצמו וק״ל:


תוס׳ ד"ה אלא בדוקין שבעין כו׳ ומה שפירש בקונטרס דמחוסר אבר פסול משום הקריבהו נא לפחתך ובקדושין דריש לה בהדיא מדכתיב מן העוף ולא כל העוף מקשים העולם לישתוק מקרא דאין תמות בעוף וממילא ידענא מדאיצטרך מן העוף ויש לישב דבאמת יש מומין שהייתי יכול לפסול מסברת הקריבהו נא לפחתך ויש מומין שלא הייתי יכול לפסול מסברת הקריבהו נא לפחתך כמו דוקין שבעין וסירוס ואיצטרך לאסור אפילו מומין אלו וא"כ אי לא נכתב מעוטא שאין תמות בעופות הייתי יליף מדאיצטרך מן העוף דדוקין שבעין לא פסיל ומן העוף אתי למעט אפילו שאר מומין שאין מחוסר אבר וק"ל:

